Det blå kort dækker lægebehandling i EU/EØS på lige vilkår med de lokale. Det vil sige, at hvis I bliver syge eller kommer til skade, når I er på ferie i et EU/EØS-land, så kan I få behandling hos lægen eller på hospitalet.     Det blå kort dækker ikke hjemtransport, og det dækker heller ikke ødelagte rejsedøgn eller erstatningsferie. Der skal I købe en rejseforsikring.   En rejseforsikring dækker som udgangspunkt, hvis man bliver syg eller kommer til skade på ferien, ligesom den også dækker hjemtransport, hvis man ikke kan rejse hjem på samme måde, som man tog afsted. Derudover kan man købe forskellige tilvalgsdækninger som fx dækning ved konkurs eller strejke.     Udenrigsministeriet har netop lanceret en ny app ”Rejseklar”, hvor man kan holde sig opdateret på rejsevejledningen for det land, man skal rejse til. Man kan også skrive sig på danskerlisten, så myndighederne ved, at man befinder sig i landet. På den måde vil I modtage besked fra Udenrigsministeriet, hvis der skulle opstå en alvorlig hændelse i landet. Udenrigsministeriet vil også kunne kontakte jer direkte i tilfælde af en krise.   I kan læse mere om Rejseklar-app’en her